מרב קמל וחליל בלבין

**מרב קמל** (נולדה ב-1988) ו**חליל בלבין** (נולד ב-1987) הם זוג אמנים הפועלים יחד משנת 2012. קמל ובלבין עוסקים יחד במדיום של פיסול ומיצב ומציגים את עבודותיהם בתערוכות משותפות. בנוסף, הם שומרים על ערוצי יצירה נפרדים.

## ביוגרפיה
**מרב קמל** נולדה בשנת 1988 וגדלה בתל אביב. **חליל בלבין** נולד בשנת 1987 וגדל בקיבוץ צובה.

קמל ובלבין הכירו במהלך לימודי תואר ראשון במחלקה לאמנות באקדמיה לאמנות ועיצוב בצלאל ומאז הם זוג בחיים האישיים, יוצרים ומתגוררים יחד בין עין גדי לתל אביב.

קמל ובלבין הציגו שמונה תערוכות יחיד, ביניהם שש תערוכות בישראל ושתי תערוכות באירופה. תערוכת היחיד המוזאלית הראשונה שלהם ״שם עצם״ התקיימה בשנת 2018 במוזיאון הרצליה באוצרותה של איה לוריא. בין תערוכות היחיד שלהם ניתן למצוא שלוש תערוכות יחידבגלריה עינגא בשנים 2018–2015 בשם "מעלל", "עמבה״ ו "הקרנפים". בנוסף, הציגו בגלריה הקיבוץ וגלריה בצלאל. בשנת 2019 הציגו את התערוכה "רגל עירומה" בגלריה PRAM בפראג בצ'כיה. ובשנת 2018 את התערוכה "באוחנבל" בגלריה PM בדיסלדורף בגרמניה.

הזוג השתתף בכמה תוכניות שהות אמן, בישראל ובעולם בניהם: תוכנית Fountainhead במיאמי בשנת 2022, בין השנים 2020-2019 בתוכנית הרזדיסי של ארטפורט, בשנת 2019 בתוכנית Pram בפראג, בשנת 2018 באטליה שמי בקיבוץ כברי ועוד.

עבודותיהם של הזוג הוצגו בלמעלה מעשרים תערוכות קבוצתיות ביניהם: תערוכת ״פקעת" במוזיאון תל אביב, התערוכה "Trees Die Stand״ בגלריה Pi Artwork Gallery בלונדון, התערוכה "יותר שעות אהבה" בגלריה רו-ארט בתל אביב, התערוכה "זום" במוזיאון ישראל, התערוכה "כוונות רעות" בגלריה Circle1 בברלין ועוד רבות.

עבודות רבות נרכשו על ידי מוזיאונים ואוספי אמנות פרטיים ברחבי העולם. בין הרכישות ניתן למצוא את מוזיאון ישראל, מוזיאון תל אביב, מוזיאון פילרה, אוסף שוקן, אוסף אן וארי רוזנבלט, אוסף פרנהולץ ועוד.

קמל ובלבין זכו שניהם בפרס אמן צעיר מטעם משרד התרבות והספורט. בשנת 2016 זכה בלבין ובשנת 2018 זכתה קמל.

קמל ובלבין עוסקים בהוראת אמנות. קמל מלמדת בתיכון עירוני א׳ לאומנויות, בעוד בלבין מכהן בתפקיד מרצה באקדמיה לאמנות ועיצוב בצלאל.

## השכלה
### מרב קמל
* 2017 לימודים בתוכנית העמיתים עלמא בית לתרבות עברית, תל אביב
* 2014 תעודת הוראה, מכון כרם, ירושלים
* 2008 תואר ראשון, המחלקה לאמנות, באקדמיה לאמנות ועיצוב בצלאל, ירושלים

### חליל בלבין
* 2019 לימודים בתוכנית העמיתים עלמא בית לתרבות עברית, תל אביב
* 2014 תעודת הוראה באמנות, האוניברסיטה העברית, ירושלים
* 2010 תואר ראשון, המחלקה לאמנות, באקדמיה לאמנות ועיצוב בצלאל, ירושלים

## אמנות
בעבודת האמנות שלהם ניתן למצוא ביטויים שונים להומור, דמיון ועמדה יצרית משתלחת. על פי הזוג, היבטים אלו מסייעים להם להתבונן לכיוונים אפלים, רגישים, חושפניים וכואבים של החוויה האנושית, האישית והחברתית. בנוסף, ניכרת קריאת תיגר על המנגנונים השונים שמכוננים את התרבות, ההגות, החברה והייצוג. השפה המאפיינת את עבודתם מאופיינת בחומריות ובטכניקות מגוונות, כגון: פיסול רך, ציור, רישום, תחריט, תבליט ומיצב.

### תערוכות יחיד
* 2023 - "מיצי מרה", מוזיאון ישראל, ירושלים
* 2019 - "רגל עירומה", גלריה PRAM פראג, צ'כיה
* 2018 - "באוחנבל", גלריה PM דיסלדורף, גרמניה
* 2018 - "שם עצם", מוזיאון הרצליה לאומנות עכשווית, הרצליה
* 2017 - "עמבה" גלריה עינגע, תל אביב
* 2016 - "מעלל", גלריה עינגע, תל אביב
* 2015 - "פנחס", גלריה הקיבוץ, תל אביב
* 2015 - "הקרנפים", גלריה עינגע, תל אביב
* 2014 - "שפתי תפתח", גלריה בצלאל, ירושלים

### תערוכות קבוצתיות נבחרות

## פרסים ומלגות
* 2020 פרס ביאטריס קולינר מטעם מוזיאון ישראל
* 2020 מלגת ארטיס לאמנים בתקופת הקורונה
* 2018/2016 פרס אמן צעיר מטעם משרד התרבות והספורט
* 2015 מלגת יצירה, סדנת ההדפס, ירושלים
* 2014 הפרס ע"ש אהוד אלחנני, המחלקה לאמנות בצלאל
* 2014 מלגת קרן שרת, קרן תרבות אמריקה ישראל

## אוספים
* מוזיאון ישראל
* מוזיאון תל אביב
* מוזיאון הרצליה
* מוזיאון פילרה
* אוסף דיסקונט
* אוסף רוני ואלן בהרב
* אוסף דובי שיף
* אוסף שוקן
* אוסף אן וארי רוזנבלט
* אוסף פרנהולץ
## קישורים חיצוניים

* Floor Magazine
* 
* 
* 
* 
* 
* 
* "על עמבה", מרית בן ישראל על התערוכה עמבה, עיר האושר
* 
* 
* 
* 
* "אפשרות של אלימות", שני ורנר על התערוכה פנחס, ערב רב
* 
* Wall Street Interntional
* 
* 

## הערות שוליים

קטגוריה:אמנים ישראלים
קטגוריה:פסלים ישראלים
קטגוריה:צמדי אמנים
קטגוריה:ציירים ישראלים
קטגוריה:צובה: אישים
קטגוריה:ישראלים שנולדו ב-1987
קטגוריה:ישראלים שנולדו ב-1988